Pezhioù archant ha kouevr a oa, ha re aour eus an dibab, brav-tre an tres anezho. War-dreuz e veze diskouezet an dud, gant displegadennoù barzhoniel e sanskriteg. Roue ar mare a weler an aliesañ, e stumm ur chadour, war varch pe olifant a-wezhioù, a-benn skeudenniñ e challoud. Pezhioù-moneiz all zo bet skoet a-benn delcher koun eus un darvoudenn (eured, aberzh Ashvamedha). Tudennoù doueel a gaver war ar chil, an doueez Lakhsmi dreist-holl dre ma oa-hi doueez ar binvidigezh.